open-index/open-wikipedia-markdown huggingface dataset:
கெக்சாகிராமோசு

***கெக்சாகிராமோசு*** (*Hexagrammos*) என்பது அமைதிப் பெருங்கடலின் வடக்குப் பகுதியைச் சேர்ந்த பச்சைநிற மீன்களின் பேரினமாகும்.

## சிற்றினங்கள்
இந்த பேரினத்தில் தற்போது அங்கீகரிக்கப்பட்ட சிற்றினங்கள் பின்வருமாறு: 

## மேற்கோள்கள்

பகுப்பு:மீன் பேரினங்கள்
பகுப்பு:அமைதிப் பெருங்கடல்
கிராம உதவியாளர்

**கிராம உதவியாளர்** (முன்னர் **தலையாரி** என்று அழைப்பர்). தமிழ்நாடு அரசு அரசாணை எண்: 625, 6 சூலை 1995-ன்படி, தமிழக வருவாய்த் துறையில் கிராம உதவியாளர் பணியிடங்கள் தமிழ்நாட்டில் தோற்றுவிக்கப்பட்டது. ஒவ்வொரு வருவாய் கிராமத்திற்கும் ஒரு கிராம உதவியாளர் நியமிக்கப்பட்டுள்ளனர். தமிழ்நாடு வருவாய்த்துறை கிராம நிர்வாக அலுவலரின் கீழ் கிராம உதவியாளர் செயல்படுவார்.

## கிராம உதவியாளரின் பணிகள்
* கிராமத்தின் நன்செய், புன்செய், தரிசு, புறம்போக்கு, நத்தம் நிலங்கள் மற்றும் வீடுகள், மனைகள் குறித்த புள்ளிவிவரங்கள் அறிந்து வைத்திருத்தல்.

* கிராமத்தில் விளையும் பயிர்களின் விவரம், நிலவரி விவரம், கிராமங்களில் நடக்கும் பிறப்பு, இறப்பு, தற்கொலை, விபத்து, கொலை, கொள்ளை, பாலியல் வல்லுறவு மற்றும் கிராமத்தில் வசிப்போரின் தகவல்களை வருவாய்த் துறையின் கிராம நிர்வாக அலுவலர் போன்ற  உயர் அதிகாரிகளுக்கு தேவைப்படும்போது தெரிவித்தல்.  

* முதியோர் ஓய்வூதியம், சாதி, வருவாய், இருப்பிடம், வாரிசு சான்றிதழ்களை வருவாய்த் துறை வழங்கும் முன்னர், உரியவர்களை  விசாரித்தல். 

* மேலும் கிராம ஆவணங்களை பாதுகாத்தல்,  விளைநிலத்தை அளத்தல், ஆக்கிரமிப்பை அகற்றுதல் போன்ற செயல்களில் உதவியாக இருத்தல். 

* காவல் துறையினர் ஒரு கிராமத்திற்குள் நடந்த குற்றச் செயல்கள் குறித்து விசாரணைக்கு உதவியாக இருத்தல். 

## குறைபாடுகள்
பல கிராம உதவியாளர்கள் கிராமங்களில் தங்கி பணிபுரியாது  தாலுகா அலுவலகத்தில் பணிபுரிவதால் பொது மக்களின் சேவைக்கு இடையூறாக இருப்பதாக கருதுகின்றனர்.
## மேற்கோள்கள்

பகுப்பு:தமிழ்நாடு வருவாய்த் துறை
கோகோ

***கோகோ*** (*Gogo*) என்பது அஞ்சாரிடே குடும்பத்தைச் சேர்ந்த கெளிறு (வரிசை சைலுரிபார்ம்சு) பேரின மீன் ஆகும். இதில் நான்கு சிற்றினங்கள் அடங்கும்.

*கோகோ* சிற்றினங்கள் அனைத்தும் கிழக்கு மடகாசுகரில் உள்ள ஆறுகளில் மட்டுமே காணப்படும் அகணிய உயிரிகளாகும். இவை முதன்மையாகத் தெளிவான, வேகமான நீரைக் கொண்ட உயரமான வாழ்விடங்களில் காணப்படுகின்றன. இந்த மீன்கள்  நீளம் வரை இருக்கும்.

## சிற்றினங்கள்
இந்த பேரினத்தில் தற்போது நான்கு அங்கீகரிக்கப்பட்ட சிற்றினங்கள் உள்ளன: 

* *கோகோ அர்குயேடசு* என் ஜி & இசுபார்க்சு, 2005
* *கோகோ அட்ரேடசு* என் ஜி & லாயிசெல்லி, 2008
* *கோகோ ப்ரெவிபார்பிஸ்* (பௌலேஞ்சர், 1911)
* *கோகோ ஓர்னாடசு* என் ஜி & இசுபார்க்சு, 2005

## மேற்கோள்கள்


பகுப்பு:மீன் பேரினங்கள்
பகுப்பு:அகணிய உயிரிகள்
அரியசு மலபாரிகசு

***அரியசு மலபாரிகசு*** (*Arius malabaricus*) என்பது அரிடே குடும்பத்தில் உள்ள ஒரு பூனை மீன் சிற்றினம் ஆகும். இது பிரான்சிசு டே என்பவரால் விவரிக்கப்பட்டது. இது இந்தியப் பெருங்கடலில் இந்தியாவின் கடல் மற்றும் உவர் நீரில் வாழ்கிறது.

## மேற்கோள்கள்

பகுப்பு:மீன்கள்
அஞ்சாரியசு

***அஞ்சாரியசு*** (*Ancharius*)(**வொனாசு)** என்பது அஞ்சாரிடே குடும்பத்தைச் சேர்ந்த கெளிறு (வரிசை சைலூரிபார்மிசு) பேரினமாகும்.

மோச்சோகிடே, அரிடே மற்றும் *[[அஞ்சாரிடே]]* ஆகியவற்றில் *அஞ்சாரியசு* மாறி மாறி வகைப்படுத்தி வைக்கப்பட்டது. இவை மடகாசுகரில் மட்டுமே காணப்படும் அகணிய உயிரி.

## சிற்றினங்கள்
இந்த பேரினமானது தற்போது விவரிக்கப்பட்ட இரண்டு சிற்றினங்களைக் கொண்டுள்ளது:

* *அன்காரியசு பசுகசு* இசுடெய்ண்டாக்னர், 1880
* *அன்காரியசு கிரீசசு* எச்எச் என்ஜி & இசுபார்க்சு, 2005

## மேற்கோள்கள்


பகுப்பு:மீன் பேரினங்கள்
பகுப்பு:மடகாஸ்கர்
பகுப்பு:அகணிய உயிரிகள்
வரிக்குதிரை அயிரை

**வரிக்குதிரை அயிரை மீன்** (*Zebra loach*)(*போதிய இசுட்ரையேட்டா*) என்பது இந்தியாவின் மேற்குத் தொடர்ச்சி மலையில் உள்ள ஆறுகள் மற்றும் நீரோடைகளில் மட்டுமே காணப்படும் நன்னீர் மீன் ஆகும்.

## விளக்கம்
வரிக்குதிரை அயிரை மீன் அதிகபட்ச அளவு சுமார்  நீளம் வரை வளரக்கூடியது ஆகும். இது  வெப்பநிலை உள்ள நீர் நிலைகளில் வெப்பமண்டல காலநிலையில் வாழ்கிறது. கார அமிலத் தன்மை 6.0 முதல் 7.5 உள்ள தண்ணீரை விரும்புகிறது.

வரிக்குதிரை அயிரை மீன் சமூக மீன் தொட்டிகளுக்கு ஏற்ற அமைதியான மீன். இருப்பினும், அடிமட்ட ஊட்டிகளாக இருப்பதால், இவை மற்ற சிறிய அடிமட்ட ஊட்டிகளுக்கு எதிராகச் செயல்படலாம். எனவே, சிறிய அடிமட்ட உணவினை உண்ணும் மீன்களை இதனுடன் வளர்க்க இயலாது. இதனுடைய எண்ணிக்கையினை ஐந்திற்கும் குறைவாக வளர்த்து, இந்தப் பிரச்சனைக்குத் தீர்வு காணலாம். இவற்றின் எண்ணிக்கை குறைவாக இருந்தால் இவை, பகல் நேரங்களில் மறைவுகளில் ஒளிந்து கொள்ளும். *போ.* *இசுட்ரையேட்டா* பல்வேறு வகையான மீன் உணவுகளை ஏற்றுக்கொள்கிறது. இதில் கரும் புழுக்கள், நத்தைகள் மற்றும் சிறிய இறால் போன்ற நேரடி உணவுகள்களும் மற்றும் வணிக ரீதியாகக் கிடைக்கும் மூழ்கும் மீன் உணவுகளும் அடங்கும்.

## பாதுகாப்பு
பன்னாட்டு இயற்கைப் பாதுகாப்புச் சங்கத்தின் கூற்றுப்படி, வரிக்குதிரை அயிரை மீன் தற்போது சிறிய பூர்வீக வரம்புடன் இணைந்து காணப்படுகிறது. இந்த வாழிடமும், வாழ்விட மாற்றம் காரணமாக அழிந்து வருகிறது. வரிக்குதிரை அயிரை மீன் வைத்திருப்பதில் ஆர்வமுள்ள மீன்வள ஆர்வலர்கள், உள்நாட்டில் கிடைக்கும் மீன்களின் ஆதாரத்தை ஆராயவும், நீர் காட்சி சாலைகளில் உள்ள மீன்களை மட்டுமே வாங்கவும் அறிவுறுத்தப்படுகிறார்கள். வளரிடத்தில் மீன் பெருக்க முறைகுறித்து அதிகம் அறியப்படவில்லை. ஆனால் இயக்குநீரைப் பயன்படுத்தி வணிக அடிப்படையில் இந்த மீன்கள் வளர்க்கப்படுகின்றன.

## மேற்கோள்கள்

பகுப்பு:பன்னாட்டு இயற்கைப் பாதுகாப்புச் சங்கத்தின் செம்பட்டியல் - அருகிய இனம்
பகுப்பு:அகணிய உயிரிகள்
பகுப்பு:மேற்குத் தொடர்ச்சி மலையின் அக இட விலங்குகள்
தெற்கு ஜோர்ஜியா நெட்டைக்காலி

**தெற்கு ஜோர்ஜியா நெட்டைக்காலி** (*South Georgia pipit*)(*ஆந்தசு அண்டார்டிகசு*) என்பது அண்டார்டிக்கா மூவலந்தீவில் உள்ள தெற்கு ஜோர்ஜியா தீவுக்கூட்டத்தில் மட்டுமே காணப்படும் குருவி அளவிலான பறவையாகும். இது அந்தாட்டிக்கா கண்டத்தில் உள்ள ஒரே பாடும் பறவை ஆகும். தெற்கு ஜோர்ஜியாவின் ஒரே பசாரிபார்மிசு பறவையான இது கடல் பறவைகள் அல்லாத பறவைகளில் ஒன்றாகும்.

## விளக்கம்
தெற்கு ஜோர்ஜியா நெட்டைக்காலி ஒரு சிறிய மற்றும் குட்டையான வல்லுறுதி வாய்ந்த நெட்டைக்காலி ஆகும். இது 17 செ.மீ. நீளமானது. இதன் எடை 36 கிராம் ஆகும். இந்த இனம் நீண்ட கால்கள் மற்றும் மிக நீண்ட கால்நகம் மற்றும் ஒரு குறுகிய வாக் கொண்டுள்ளது.

## நடத்தை
தெற்கு ஜோர்ஜியா நெட்டைக்காலி உலர்ந்த புல்லினால் கூடுகளை உருவாக்குகிறது. பொதுவாக *டுசாக்* எனும் ஒரு வகைப் புல்லில் கூட்டினை கட்டுகிறது. ஒரு வருடத்திற்கு நான்கு முட்டைகள் வரை இடும். இது சிறிய பூச்சிகள் மற்றும் சிலந்திகள் மற்றும் கடற்கரைக் குப்பைகளை உண்கிறது.

## பாதுகாப்பு
இத்தீவுகளில் மனிதனால் அறிமுகம் செய்யப்பட்ட எலிகள் மற்றும் மனிதர்களால் ஏற்படும் சுற்றுச்சூழல் பாதிப்பு ஆகியவற்றால் இது அச்சுறுத்தலுக்கு உள்ளாகியுள்ளது. 2011-ல் தெற்கு ஜோர்ஜியாவில் எலிகளை ஒழிக்கத் தொடங்கிய தெற்கு ஜோர்ஜியா பாரம்பரிய அறக்கட்டையின் வாழ்விட மறுசீரமைப்பு (எலி ஒழிப்பு) திட்டத்தின் சுவரொட்டியில் இப்பறவையின் படம் இடம்பெற்றிருந்தது. இத்திட்டத்தின் ஆரம்பக் கட்டம் 2015-ல் தொடக்கத்தில் முடிவடைந்தது; மேலும் 2018-ல் திட்டத்தின் வெற்றி உறுதி செய்யப்பட்டது.
பிரியான் தீவு மற்றும் தெற்கு ஜோர்ஜியாவில் உள்ள எந்த கடற்கரையிலும் இந்த பறவையை பார்வையாளர்கள் பார்க்க முடியும்.

## மேற்கோள்கள்

## வெளி இணைப்புகள்
* BirdLife Species Factsheet

பகுப்பு:நெட்டைக்காலிகள்
தமிழ்நாடு அரசு இசைக் கல்லூரி, மதுரை

**தமிழ்நாடு அரசு இசைக் கல்லூரி, மதுரை** (*Tamil Nadu Government Music College, Madurai*) தமிழ்நாடு அரசின் கலை பண்பாட்டுத் துறையின் கட்டுப்பாட்டில், தமிழ்நாடு மதுரை மாவட்டம் மதுரையில் இயங்கிவருகின்ற கல்லூரியாகும்.  

## பிற கல்லூரிகள்
தமிழ்நாட்டில் இசைக் கல்லூரிகள் சென்னை, திருவையாறு, கோயம்புத்தூர் ஆகிய இடங்களில் உள்ளன.

## துவக்கம்
இக்கல்லூரி தமிழகத்தின் தென் மாவட்ட மாணவர்களின் நலனைக் கருதி 1979இல் தோற்றுவிக்கப்பட்டது. பசுமலை கோபாலிபுரம் மலையில் 14.10 ஏக்கர் நிலத்தை 1986இல் அரசு இசைக்கல்லூரிக்காக அரசு அளித்தது. தமிழ்நாடு டாக்டர் ஜெ.ஜெயலலிதா இசை மற்றும் கவின்கலை பல்கலைக்கழக இணைவு பெற்று 2014 – 2015 முதல் செயல்படுகிறது.

## பட்டப்படிப்புகள்
இக்கல்லூரிகளில் மூன்று ஆண்டு பட்டயம், ஓராண்டு பட்டயம், மூன்று ஆண்டு இளங்கலை ஆகிய வகுப்புகள் நடத்தப்பெறுகின்றன. வீணை, வயலின், மிருதங்கம், பரதநாட்டியம், தவில், நாதசுரம், நாட்டுப்புறக் கலை, குரலிசை போன்ற பாடங்கள் முதன்மை மற்றும் துணைப்பாடங்களாக அமைந்துள்ளன.

## மேற்கோள்கள்

## வெளியிணைப்புகள்
* The Tamil Nadu Dr.J.Jayalalithaa Music and Fine Arts University, University Affiliated Colleges
* இசைப் பிரியர்களுக்கு மியூசிக் தெரபி படிப்பு, பசுமை இந்தியா, 15 டிசம்பர் 2020

பகுப்பு:தமிழ்நாடு அரசு இசைக் கல்லூரிகள்
பகுப்பு:மதுரை மாவட்ட பல்கலைக்கழகங்களும் கல்லூரிகளும்
பல்லி தலை தவளை

***சாகிரானா சவுரிசெப்சசு*** (*Zakerana sauriceps*)(பல்லி தலை தவளை அல்லது மைசூர் மரு தவளை) என்பது இந்தியாவின் மேற்குத் தொடர்ச்சி மலைகளில் மட்டுமே காணப்படும் ஒரு தவளைச் சிற்றினம் ஆகும். இது கர்நாடக மாநிலம், குடகு மாவட்டத்தில் உள்ள வத்தேகோல் என்ற  வட்டாரத்திலிருந்து மட்டுமே அறியப்படுகிறது.

## மேற்கோள்கள்

பகுப்பு:தவளைகள்
பகுப்பு:மேற்குத் தொடர்ச்சி மலையின் அக இட விலங்குகள்
அஞ்சாரிடே

**அஞ்சாரிடே** (*Anchariidae*) என்பது கெளிறு மீன் குடும்பமாகும். இதில் 6 சிற்றினங்கள் அஞ்சாரியசு மற்றும் *[[கோகோ]]*  ஆகிய இரண்டு பேரினங்கள் கீழ் உள்ளன. *அஞ்சரைசு* என்பது மடகாசுகரில் நன்னீரில் மட்டும் காணப்படும்அகணிய உயிரி ஆகும். அஞ்சரைட்கள் விளிம்பு பட்டைகள் மற்றும் குறைக்கப்பட்ட முன் நுச்சல் தட்டு ஆகியவற்றால் வேறுபடுத்தப்படுகின்றன.

பாரம்பரியமாக, *அஞ்சரைசு*  அரிடேயில் வகைப்படுத்தப்படுகிறது. சமீப ஆண்டுகளில் பொதுவான ஒருமித்த கருத்து என்னவென்றால், அஞ்சரைடுகள் அரிடேயின் உறுப்பினர்கள் மற்றும் குடும்பத் தரத்திற்கு உத்தரவாதம் அளிக்கவில்லை என்பதாகும். இருப்பினும், இந்த குடும்பம் சமீபத்தில் 2005-ல் திருத்தப்பட்டது. இதிக் *அஞ்சரைசு*க்கு எனத் தனிக் குடும்பம் மீண்டும் நிறுவப்பட்டு *கோகோ* பேரினத்தை விவரிக்கிறது.

மூலக்கூறு பகுப்பாய்வானது *அன்சாரிடே* மற்றும் *அரிடே*யினை அரியோடியே என்ற பெரும் குடும்பத்தின் கீழ் தொகுத்தது.

## மேற்கோள்கள்

பகுப்பு:மீன் குடும்பங்கள்
காசி நாட்டுக்கோட்டை நகரத்தார் சத்திரம்

thumb|ஸ்ரீ காசி நாட்டுக்கோட்டை நகரச்சத்திரம்.

காசி **நாட்டுக் கோட்டை நகரத்தார் சத்திரம்** 1813-ஆம் ஆண்டு முதல் செயல்படுகிறது. இச்சத்திரம் காசி விஸ்வநாதர் கோயிலுக்கு மிக அருகில் ஒரு நாற்சந்தியில் உள்ள *கோதவுலியா* (குதிரைகள் நிறுத்துமிடம்) எனும் பகுதியில் சுசீலா திரையரங்கத்திற்குப் பின்னால் காசி நாட்டுக்கோட்டைச் சத்திரம் அமைந்துள்ளது. வாடகை வண்டி ஓட்டிகளிடம் **நாட் கோட் சத்தர்** என்று கூறினால் இச்சத்திரத்திற்கு கொண்டு சேர்ப்பார்கள்.

நாட்டுக்கோட்டை நகரத்தார் சத்திரம் ஒரு மடம் போன்ற அமைப்பாகும். இங்கு ஒரு சிவலிங்கம் கோயில் உள்ளது. தமிழ்நாட்டிலிருந்து காசிக்குச் செல்பவர்களுக்கு மட்டும் இச்சத்திரத்தில்  தங்குமிடம், மூன்றுவேளை உணவு வசதிகளுக்கு சிறு அளவில் கட்டணம் பெறப்படுகிறது. மேலும் கட்டணம் இன்றி தங்கும் பெரிய அறைகளும் உள்ளது. இச்சத்திரம் நாட்டுக்கோட்டை நகரத்தார் சமூக அமைப்பினரால் பராமரிக்கப்படுகிறது.

## சிறப்பு
* காசி விஸ்வநாதர் கோயிலை பூட்டுவதற்கு முன்னர் நடைபெறும் இராக்கால பூஜையின் போது, அன்றாடம் இந்த சத்திரத்திலிருந்து பூஜைக்கான பால், பழம், பூக்களுடன், மேள தாளத்துடன் சென்றுடன் காசி விஸ்வநாதர் வழிபாடு நடைபெறும்.

*இச்சத்திரத்திற்கு சொந்தமாக, காசி நகரத்தில் பாயும் கங்கை ஆற்றின் கரையில் சிக்புரா பகுதியில் 62,000 சதுர அடி பரப்பில்  **நந்தவனம்** உள்ளது.

* இச்சத்திரத்திற்கு சொந்தமான காசி விசாலாட்சி கோயிலை  நாட்டுக்கோட்டை நகரத்தார்களே நிர்வகிக்கின்றனர்.

## சத்திரத்தின் நிலங்கள்
* இச்சத்திரத்திற்கு எதிர்புறத்தில் நாட்டுகோட்டை நகரத்தார் சத்திரத்திற்கு சொந்தமான 4,000 சதுர அடி  பசு மடம் வெளியார் ஆக்கிரமிப்பில் உள்ளது. சமாஜ்வாதி கட்சியின் சிவ்பூர் சட்டமன்றத் தொகுதியின் வேட்பாளர் ஆனந்த மோஹனிடமிருந்து 240 கோடி மதிப்புள்ள நிலம் 2022 இல் மீட்கப்பட்டு, அதில் பத்துமாடி தர்மசத்திரம் 2025 இல் கட்டி முடிக்கப்பட்டது. 

## வட இந்தியாவில் உள்ள பிற நாட்டுக்கோட்டை நகரத்தார் சத்திரங்கள்
வட இந்தியாவில் முக்கிய நகரங்களில் நாட்டுக்கோட்டை நகரத்தார் விடுதிகள் உள்ளது.
* அலகாபாத்தில் உள்ள நாட்டுக்கோட்டை நகரத்தார் சத்திரத்தில் (தொலைபேசி எண் 0532-2501275) குறைந்த கட்டணத்தில் தங்குமிடம் மற்றும் உணவு வழங்கப்படுகிறது.
* அயோத்தி நாட்டுக்கோட்டை நகரத்தார் சத்திரம்
* கயா நாட்டுக்கோட்டை நகரத்தார் சத்திரம்
* தில்லி
* கொல்கத்தா
* நாசிக்
### தென்னிந்தியாவில் நகரத்தார் விடுதிகள்
தென்னிந்தியாவில் காரைக்குடி, தேவகோட்டை, மதுரை,  சிதம்பரம், திருவண்னாமலை, காஞ்சிபுரம், திருவெற்றியூர் உள்ளிட்ட பல கோயில் நகரங்களில் நாட்டுக்கோட்டை நகரத்தார் விடுதிகள் உள்ளன.

## மேற்கோள்கள்

## வெளி இணைப்புகள்
*வட இந்தியாவில் நகரத்தார் சத்திரங்கள்
* காசியில் தங்குவதற்க்கும், காரியங்கள் செய்யவும் சிறந்த இடம் - காணொளி

பகுப்பு:வாரணாசி
பகுப்பு:நாட்டுக்கோட்டை நகரத்தார்
பரம்பிக்குளம் தவளை

***சாகிரானா பரம்பிக்குளமானா*** (*Zakerana parambikulamana*)(பொதுப்பெயர்கள்: பரம்பிக்குளம் தவளை, பரம்பிக்குளம் மருதவளை) என்பது இந்தியாவின் மேற்குத் தொடர்ச்சி மலைகளில் மட்டுமே காணப்படும் ஒரு வகை தவளை சிற்றினமாகும். இது கேரள மாநிலத்தில் உள்ள பரம்பிக்குளம் வனவிலங்கு சரணாலயத்திற்குள் இருக்கும் "பரம்பிக்குளம் காடுகள்" என்ற இதன் வகைப் பகுதியிலிருந்து மட்டுமே அறியப்படுகிறது. 

## மேற்கோள்கள்
தே. இரா. கார்த்திகேயன்

**[[தேவராயபுரம் ஊராட்சி|தேவராயபுரம்]] இராமசாமி கார்த்திகேயன்** (**Devarayapuram Ramasamy Kaarthikeyan**), இந்தியக் காவல் பணியின் 1964-ஆம் ஆண்டின் கர்நாடகத் தொகுதி அதிகாரியும், சிபிஐ அமைப்பின் முன்னாள் இயக்குநரும் ஆவார். இராஜீவ் காந்தி படுகொலையை விசாரித்த சிபிஐ அமைப்பின் சிறப்பு விசாரணைக் குழுவின் தலைமை அதிகாரியாக செயல்பட்டவர். 31 மார்ச்சு 1998 அன்று பணி ஓய்வு பெற்ற பின் கார்த்திகேயன் தேசிய மனித உரிமைகள் ஆணையத்தின் தலைமை இயக்குநராக பணியாற்றியவர். இவருக்கு இந்திய அரசு 2010-ஆம் ஆண்டில் பத்மசிறீ விருது வழங்கியது.

## பிறப்பு
கார்த்திகேயன், வேளாண்மைக் குடும்பத்தில்  இராமசாமி என்பவருக்கு 2 அக்டோபர் 1939 அன்று கோயம்புத்தூர் மாவட்டம், கிணத்துக்கடவு ஊராட்சி ஒன்றியம், தேவராயபுரம் ஊராட்சியில் உள்ள தேவராயபுரம் கிராமத்தில் பிறந்தார்.

## கல்வி
கார்த்திகேயன் அண்ணாமலைப் பல்கலைக்கழகக்த்தில் வேதியியல் இளநிலை பட்டப்படிப்பு மற்றும்  வேளாண்மைக் கல்வியும் பயின்றார். பின்னர் சென்னை அம்பேத்கார் அரசு சட்டக் கல்லூரியில் சட்டக் கல்வி பயின்றார்.
## எழுதிய ஆங்கில நூல்கள்
கார்த்திகேயன் தனியாகவும் மற்றும் பிறருடன் இணைந்தும் பயங்கரவாதம், மனித உரிமைகள் மற்றும் இராஜீவ் காந்தி படுகொலை வழக்கு குறித்து மூன்று ஆங்கில நூல்கள் எழுதியுள்ளார். 
# The Rajiv Gandhi Assassination Investigation (English) By D.R. Kaarthikeyan & Radha Vinod Raju
# Pathways out of Terrorism and Insurgency - The Dynamics of Terrorist Violence and Peace Processes By D.R. Kaarthikeyan & L Sergio Germani
# HUMAN RIGHTS - Problems and Solutions By D.R. Kaarthikeyan

## இதனையும் காண்க
* இராஜீவ் காந்தி படுகொலை
* கே. இராகோத்தமன்
* மிலாப் சந்த் ஜெயின்
* ஜெகதீஷ் சரண் வர்மா
* பல்நோக்கு ஒழுங்குநடவடிக்கை கண்காணிப்பு முகமை
## மேற்கோள்கள்

## வெளி இணைப்புகள்
*  A stupendous task – Interview with D R Karthikeyan

பகுப்பு:இந்திய காவல் பணி அதிகாரிகள்
பகுப்பு:பத்மசிறீ விருது பெற்றவர்கள்
பகுப்பு:1939 பிறப்புகள்
பகுப்பு:ராஜீவ் காந்தி படுகொலை
பகுப்பு:கோயம்புத்தூர் மாவட்ட மக்கள்
பகுப்பு:இந்திய ஆங்கில எழுத்தாளர்கள்
பகுப்பு:தமிழக எழுத்தாளர்கள்
பகுப்பு:பத்மசிறீ விருது பெற்ற தமிழர்கள்
இசியம்

**இசியம்** (**Izium** or **Izyum**) (, ; , lit. "raisin"), உக்ரைன் நாட்டின் வடகிழக்கில் உள்ள கார்கிவ் மாகாணத்தின்,  இசியம் மாவட்டத்தின் நிர்வாகத் தலைமையிடமும், நகராட்சியும் ஆகும். இது செவர்ஸ்கி டோனெட்ஸ் ஆற்றின் கரையில் அமைந்துள்ளது. இந்நகரம் மாகாணத் தலைநகரான கார்கீவ் நகரத்திற்கு தென்கிழக்கில் 120 கிலோ மீட்டர் தொலைவில் உள்ளது. 2021-ஆம் ஆண்டில் இதன் மக்கள் தொகை 45,884 ஆகும். 

உக்ரைன் மீதான உருசியவின் படையெடுப்பின் போது, இசியம் நகரத்தை 1 ஏப்ரல் 2022 அன்று  உருசியப் படைகள் கைப்பற்றினர். 10 செப்டம்பர், 2022 அன்று மீண்டும் இசியம் நகரத்தை உருசியப் படைகளிடமிருந்து உக்ரைனிய படைகள் திரும்பக் கைப்பற்றிய போது, இசியம் நகரத்தில் உக்ரைனிய இராணுவ வீரர்கள் உள்ளிட்ட 440 பொதுமக்களை கொன்று புதைத்த புதைக்குழிகளை கண்டுபிடிக்கப்பட்டது..இது தொடர்பாக ஐக்கிய நாடுகள் அவையின் பிரதிநிதிகள் இசியம் நகரத்திற்கு நேரில் வந்து விசாரிக்க உள்ளனர்.
## படக்காட்சிகள்

File:Izyum central square.jpg|இசியம் நகர மண்டபம்
File:Monomakh-Ihor sign.JPG| போர் நினைவுச் சின்னம் 
File:Soborna, 6 (Izium).JPG|இசியம் நகரத்தின் வரலாற்று சிறப்பு மிக்க கட்டிடம்
File:Spartak cinema.JPG|திரையரங்கம்
File:Церква Вознесіння (Ізюм) 2.JPG|அஸ்சென்சன் பேராலயம் 
File:Спасо-Преображенський собор, Ізюм (3).JPG|உருமாற்ற தேவாலயம்  
File:Izium Church.jpg|புனித கிராஸ் தேவாலயம்
File:Криниця у Ізюмі.jpg|புனிதக் குளம்
File:Izium railway station.jpg|இசியம் தொடருந்து நிலையம்

## தட்ப வெப்ப்பம்

## மேற்கோள்கள்

## வெளி இணைப்புகள்
*
* / History of the city 
* Encyclopædia Britannica Online
பகுப்பு:உக்ரைனிய நகரங்கள்
கும்லா

**கும்லா** (**Gumla**), இந்தியாவின் ஜார்கண்ட் மாநிலத்தின் தென்மேற்கில் அமைந்த கும்லா மாவட்டத்தின் நிர்வாகத் தலைமையிட நகரமும், நகராட்சியும் ஆகும்.  கும்லாவிலிருந்து மாநிலத் தலைநகரான ராஞ்சி 85 கிலோ மீட்டர் தொலைவில் உள்ளது.

## அமைவிடம்
சோட்டா நாக்பூர் மேட்டு நிலத்தின் தெற்கில் அமைந்த கும்லா நகரம், தக்காண பீடபூமியின் கிழக்கு முனையில் உள்ளது.  
## தட்ப வெப்பம்
கும்லா நகரத்தின் கோடைக்காலத்திய அதிகபட்ச வெப்பம்  ஆகவும்; குளிர்காலத்திய குறைந்தபட்ச வெப்பம்   ஆக உள்ளது. ஆண்டு சராசரி மழைப்பொழிவு  ஆகும்.

## மக்கள் தொகை பரம்பல்
2011 இந்திய மக்கள் தொகை கணக்கெடுப்பு படி,  கும்லா நகரத்தின் மக்கள் தொகை 51,264 ஆகும். அதில் ஆண்கள் 26,252 மற்றும் பெண்கள்  25,012 ஆக உள்ளனர். பாலின விகிதம் 1000 ஆண்களுக்கு  பெண்கள் வீதம் உள்ளனர். இதன் மக்கள் தொகையில் 6 வயதிற்குட்பட்ட குழந்தைகள் 6,373 ஆகவுள்ளனர். இதன் சராசரி  எழுத்தறிவு 89.33%  ஆகவுள்ளது.  இதன் மக்கள் தொகையில் இந்துக்கள் 45.93%, இசுலாமியர் 20.35%, கிறித்தவர்கள் 18.26% மற்றும் பழங்குடி சர்னா சமயத்தினர் 14.95%  ஆகவுள்ளனர். இந்நகரத்தில் பெரும்பான்மையாக இந்தி மொழி, உருது மற்றும் சத்திரி மொழி, குறுக்ஸ் மொழி, முண்டாரி மொழி போன்ற வட்டார மொழிகள் பேசப்படுகிறது.

## போக்குவரத்து
### சாலைப்போக்குவரத்து
கும்லா நகரம் தேசிய நெடுஞ்சாலை எண் 43 வழியாக மாநிலத் தலைநகரான ராஞ்சியுடன்  இணைக்கிறது.  தேசிய நெடுஞ்சாலை எண் 78 அண்டை மாநிலமான சத்தீஸ்கருடன் இணைக்கிறது.
## மேற்கோள்கள்

## வெளி இணைப்புகள்
*Gumla Travel Guide
*District Administration

பகுப்பு:ஜார்க்கண்ட் மாநிலத்திலுள்ள ஊர்களும் நகரங்களும்
பகுப்பு:கும்லா மாவட்டம்
சராய்கேலா

**சராய்கேலா** (**Saraikela** (also spelled **Seraikella**), இந்தியாவின் ஜார்கண்ட் மாநிலத்தின் தென்கிழக்கில் அமைந்த சராய்கேலா கர்சாவான் மாவட்டத்தின் நிர்வாகாத் தலைமையிடம் மற்றும் பேரூராட்சி ஆகும். இந்நகரம் கார்காய் ஆற்றின் தென்கரையில் உள்ளது. இது மாநிலத் தலைநகரான ராஞ்சிக்கு தென்கிழக்கே 133 கிலோ மீட்டர் தொலைவில் உள்ளது.  ஜம்சேத்பூர் மற்றும் சைபாசா நகரங்களுக்கு இடையே அமைந்த சராய்கேலா, ஜம்சேத்பூருக்கு தென்மேற்கே 42 கிலோ மீட்டர் தொலைவில் உள்ளது. 

## புவியியல்
சோட்டா நாக்பூர் மேட்டு நிலத்தின் தெற்கு முனையில் சராய்கேலா நகரம் அமைந்துள்ளது. 

## மக்கள் தொகை பரம்பல்
2011 இந்திய மக்கள் தொகை கணக்கெடுப்பு படி, 10 வார்டுகளும், 2975 வீடுகளும் கொண்ட  சராய்கேலா பேரூராட்சியின் மக்கள் தொகை  14,252  ஆகும். அதில் ஆண்கள் 7,450  மற்றும் 6,802 பெண்கள்  ஆக உள்ளனர். பாலின விகிதம் 1000 ஆண்களுக்கு 913 பெண்கள் வீதம் உள்ளனர். இதன் மக்கள் தொகையில் 6 வயதிற்குட்பட்ட குழந்தைகள் 11.75% ஆகவுள்ளனர். இதன் சராசரி  எழுத்தறிவு  83.80% ஆகவுள்ளது. 

இதன் மக்கள் தொகையில் இந்துக்கள் 88.30%, இசுலாமியர் 3.95%, சமணர்கள் 6.76% மற்றும் பிறர் 0.39% ஆகவுள்ளனர்.
## மேற்கோள்கள்

## வெளி இணைப்புகள்
*Genealogy of the rulers of Saraikela

பகுப்பு:ஜார்க்கண்ட் மாநிலத்திலுள்ள ஊர்களும் நகரங்களும்
சராய்கேலா கர்சாவான் மாவட்டம்
சாரதா ஆறு (ஆந்திரா)

link=//upload.wikimedia.org/wikipedia/commons/thumb/0/0c/Anakapalle_Sarada_River_Bridge.jpg/220px-Anakapalle_Sarada_River_Bridge.jpg|thumb| ஆந்திரப் பிரதேசத்தின் அனகாபல்லியில் உள்ள சாரதா ஆற்றுப் பாலம்.
[link=//upload.wikimedia.org/wikipedia/commons/thumb/3/3c/Sunset_on_river_Sarada_near_Anakaplli_Visakhapatnam.jpg/220px-Sunset_on_river_Sarada_near_Anakaplli_Visakhapatnam.jpg|thumb| விசாகப்பட்டினம் மாவட்டத்தில் [அனகாபள்ளி மண்டலம்|அனகாபள்ளி அருகே சாரதா ஆற்றில் சூரியன் மறைவு]]
**சாரதா ஆறு** (*Sarada River*) என்பது இந்தியாவின் ஆந்திரப் பிரதேசத்தின் விசாகப்பட்டினம் மாவட்டத்தில் உள்ள ஒரு நடுத்தர அளவிலான ஆறாகும்.

## விளக்கம்
சாரதா ஆற்றின் புவியியல் ஒருங்கிணைப்புகள் வடக்கு அட்சரேகை 17 25 முதல் 18 17 மற்றும் கிழக்கு தீர்க்கரேகை 82 32 முதல் 83 06 ஆகும்.

ஆற்றுப் படுகையில் நீர்பிடிப்பு பகுதி 2,665 சதுர கிலோமீட்டர்கள் ஆகும். இது கிழக்குத் தொடர்ச்சி மலையில் 1,000 மீட்டர் உயரத்தில் தோன்றுகிறது. சாரதா ஆறு கிழக்கு நோக்கி 122 கிலோமீட்டர் தூரம் ஓடி வங்காள விரிகுடாவில் கலக்கின்றது.

சாரதா ஆற்றுப்படுகையானது வடக்கே நாகவள்ளி ஆறு, கோசுதானி ஆறு, கம்பீரம்கெட்டா, தெற்கில் கிழக்கு வங்காள விரிகுடாவில் மெகாட்ரிகெட்டா மற்றும் மேற்கில் கோதாவரி நதியின் மச்சகுண்ட் துணைப் படுகை ஆகியவற்றால் சூழப்பட்டுள்ளது.

விசாகப்பட்டினம் இந்த ஆற்றுப் படுகையில் உள்ள முக்கிய நகரமாகும். எலமஞ்சிலி மற்றும் அனகாபள்ளி ஆகியவை படுகையில் உள்ள முக்கியமான நகரங்கள்.

## வரலாற்று முக்கியத்துவம்
புகழ்பெற்ற போஜ்ஜன்னகொண்டா மற்றும் லிங்கலகொண்டா பௌத்த குகை மடாலயம் அனகாபள்ளிக்கு அருகில் உள்ளது. கோகிவாடா வன நுழைவாயிலுக்கு அருகிலுள்ள கோட்ரூரு தனதிப்பலு ஆற்றின் இடது கரையில் அமைந்துள்ளது. விசாகா மாவட்டத்தின் பாசன முக்கிய ஆதாரமாகச் சாரதா ஆறு உள்ளது.

## நீர்ப்பாசன திட்டங்கள்
இராவிபாலம் கிராமத்திற்கு அருகில் சாரதா ஆற்றின் கிளை ஆறான பெத்தேருவில் பெத்தேறு நீர்ப்பாசனத் திட்டம் கட்டப்பட்டுள்ளது. இத்திட்டம்  ) நீர்ப்பாசனம் செய்வதை நோக்கமாகக் கொண்டுள்ளது. விசாகப்பட்டினம் மாவட்டத்தில் மாடுகுலா மற்றும் ராவிகமதம் மண்டலங்களில் நீர்த்தேக்கத் தளத்தின் நீர்ப்பிடிப்புப் பகுதி 160 சதுர கிலோமீட்டருக்கு மேல் நீட்டிக்கப்பட்டுள்ளது. யெல்லமஞ்சிலி, ராம்பள்ளி, அச்சுதாபுரம் மண்டலங்களில் பாசனத்திற்கு அதிகபட்ச நீரைப் பயன்படுத்துவதற்காக கோகிவாடா கிராமத்தின் அருகே ஆற்றின் மீது இரண்டு பெரிய வாயில்களுடன் கூடிய அணைக்கட்டு கட்டப்பட்டது.

சுமார் 93 மில்லியன் கன மீட்டர் நேரடி சேமிப்புத் திறன் கொண்ட ரைவாடா அணை 1981ஆம் ஆண்டு நீர்பாசனத்திற்காகக் கட்டப்பட்டது.

## மேற்கோள்கள்

பகுப்பு:ஆந்திர ஆறுகள்
சாகிப்கஞ்சு

**சாகிப்கஞ்ச்**,  இந்தியாவின் ஜார்கண்ட் மாநிலத்தின் வடகிழக்கு முனையில் உள்ள சாகிப்கஞ்ச் மாவட்டத்தின் நிர்வாகத் தலைமையிடம் மற்றும் நகராட்சி ஆகும். இந்நகரம் கங்கை ஆற்றின் கரையில் உள்ளது. மாநிலத் தலைநகரான ராஞ்சிக்கு வடகிழக்கே 433 கிலோ மீட்டர் தொலைவில் சாகிப்கஞ்ச் உள்ளது. இந்நகரத்தில் சாகிப்கஞ்ச் கோட்டையைச் சுற்றிலும் ராஜ்மகால் மலைகளும், காடுகளும் உள்ளது.
     
## மக்கள் தொகை பரம்பல்
2011 இந்திய மக்கள் தொகை கணக்கெடுப்பு படி, 17,076 வீடுகள் கொண்ட சாகிப்கஞ்ச் நகரத்தின் மக்கள் தொகை 88,214 ஆகும். அதில் ஆண்கள் 46449 மற்றும் 41765 பெண்கள்  ஆக உள்ளனர். பாலின விகிதம் 1000 ஆண்களுக்கு  பெண்கள் வீதம் உள்ளனர். இதன் மக்கள் தொகையில் 6 வயதிற்குட்பட்ட குழந்தைகள் 12,262 ஆகவுள்ளனர். இதன் சராசரி  எழுத்தறிவு 79.21% ஆகவுள்ளது. இதன் மக்கள் தொகையில் பட்டியல் சமூகத்தினரும், பட்டியல் பழங்குடியினரும் முறையே 1,1105 மற்றும் 2,618 ஆகவுள்ளனர். இதன் மக்கள் தொகையில் இந்துக்கள் 71930, இசுலாமியர் 14681, கிறித்தவர்கள் 933 மற்றும் பிறர் 870 ஆகவுள்ளனர்.
## போக்குவரத்து
சாகிப்கஞ்ச் சந்திப்பு தொடருந்து நிலையம் மாநிலத் தலைநகரான ராஞ்சி மற்றும் அண்டை மாநிலங்களுடன் இணைக்கிறது.

## மேற்கோள்கள்

## வெளி இணைப்புகள்
* Sahebganj District Administration
* History of Sahibganj

பகுப்பு:ஜார்க்கண்ட் மாநிலத்திலுள்ள ஊர்களும் நகரங்களும்
பகுப்பு:சாகிப்கஞ்சு மாவட்டம்
ஜாம்தாரா

**ஜாம்தாரா** (**Jamtara**) இந்தியாவின் ஜார்கண்ட் மாநிலத்தின் வடகிழக்கில் அமைந்த ஜாம்தாரா மாவட்டத்தின் நிர்வாகத் தலைமையிடமும், பேரூராட்சியும் ஆகும். இது மாநிலத் தலைநகரான  ராஞ்சிக்கு வடகிழக்கே,  தேசிய நெடுஞ்சாலையில் எண் 320-இல் 204 கிலோ மீட்டர் தொலைவில் உள்ளது. இந்தியாவின் கணினி குற்றங்களின் தலைநகரம் என ஜாம்தாரா நகரத்தை அழைப்பர்.

## அமைவிடம்
கடல் மட்டத்திலிருந்து 155 மீட்டர் (508 அடி) உயரத்தில் உள்ள ஜாம்தாரா நகரம்  பாகையில் அமைந்துள்ளது.
இந்நகரம் ராஞ்சியிலிருந்து 204 கிலோ மீட்டர் தொலைவிலும்; தன்பாத் நகரத்திலிருந்து 54 கிலோ மீட்டர் தொலைவிலும்; கொல்கத்தாவிலிருந்து 260 கிலோ மீட்டர் தொலைவிலும் மற்றும் பாட்னாவிலிருந்து 290 கிலோ மீட்டர் தொலைவிலும் அமைந்துள்ளது.

## மக்கள் தொகை பரம்பல்
2011 இந்திய மக்கள் தொகை கணக்கெடுப்பு படி, 14 வார்டுகளும், 5743 வீடுகளும் கொண்ட ஜாம்தாரா பேரூராட்சியின் மக்கள் தொகை 29,415 ஆகும். அதில் 15,372  ஆண்கள்  மற்றும்  14,043 பெண்கள்  உள்ளனர். பாலின விகிதம் 1000 ஆண்களுக்கு  பெண்கள் வீதம் உள்ளனர். இதன் மக்கள் தொகையில் 6 வயதிற்குட்பட்ட குழந்தைகள்  12% ஆகவுள்ளனர். இதன் சராசரி  எழுத்தறிவு  83.8% ஆகவுள்ளது. இதன் மக்கள் தொகையில் பட்டியல் சமூகத்தினரும், பட்டியல் பழங்குடியினரும் முறையே 4,034 மற்றும் 1,162 ஆகவுள்ளனர். 

இதன் மக்கள் தொகையில் இந்துக்கள் 89.82%, இசுலாமியர் 8.3% மற்றும் பிறர் 1.16% ஆகவுள்ளனர்.
## தட்பவெப்பம்
இந்நகரத்தின் கோடைக்காலத்தில் அதிகபட்ச வெப்பம் 45&nbsp;°C மற்றும் குளிர்காலத்தில் குறைந்தபட்ச வெப்பம் 2&nbsp;°C  ஆக உள்ளது.
## மேற்கோள்கள்

பகுப்பு:ஜார்க்கண்ட் மாநிலத்திலுள்ள ஊர்களும் நகரங்களும்
பகுப்பு:ஜாம்தாரா மாவட்டம்
கோடா

**கோடா** (**Godda**) இந்தியாவின் ஜார்கண்ட் மாநிலத்தின் வடகிழக்கில் உள்ள கோடா மாவட்டத்தின் நிர்வாகத் தலைமையிடம் மற்றும் நகராட்சி ஆகும். இது ஜார்கண்ட் மாநிலத்தின் *பட்டு நகரம்* எனப்பெயர் பெற்றது. இது மாநிலத் தலைநகரான ராஞ்சிக்கு வடகிழக்கே 328 கிலோ மீட்டர் தொலைவிலும், இதன் தென்மேற்கில் தன்பாத் 200 கிலோ மீட்டர் தொலைவிலும் உள்ளது. ஜார்கண்ட்-பிகார் மாநிலங்களை இணைக்கும் தேசிய நெடுஞ்சாலை எண் 133 கோடா நகரம் வழியாகச் செல்கிறது.

### அமைவிடம்
கோடா நகரம்  பாகையில், கடல் மட்டத்திலிருந்து 77 மீட்டர் (252 அடி) உயரத்தில் இராஜ்மகால் மலைத்தொடரில் அமைந்துள்ளது. இதனருகே இராஜ்மகால் நிலக்கரி வயல்கள் அமைந்துள்ளன.

## மக்கள்தொகை பரம்பல்
2011 இந்திய மக்கள் தொகை கணக்கெடுப்பு படி, 20 வார்டுகளும்,  8,969 வீடுகளும் கொண்ட கோடா பேரூராட்சியின் மக்கள் தொகை 48,480 ஆகும். இதில் ஆண்கள் 25,707 பேர்; பெண்கள்  22,773 பேர். பாலின விகிதம் 1000 ஆண்களுக்கு 886 பெண்கள் வீதம் உள்ளனர். இதன் மக்கள்தொகையில் 6 வயதிற்குட்பட்ட குழந்தைகள் 14% ஆகவுள்ளனர். இதன் சராசரி எழுத்தறிவு 84.3%  ஆகவுள்ளது. இதன் மக்கள்தொகையில் பட்டியல் சமூகத்தினரும், பட்டியல் பழங்குடியினரும் முறையே 2,796 மற்றும் 1,971 ஆகவுள்ளனர்.

இதன் மக்கள் தொகையில் இந்துக்கள் 75.85%, இசுலாமியர் 22.56%, கிறித்தவர்கள் 0.89% மற்றும் பிறர் 0.16% ஆகவுள்ளனர்.

## பொருளாதாரம்
இந்நகரத்தைச் சுற்றி நெல், கோதுமை, சிறுதானியங்கள் அதிக அளவில் பயிரிடப்படுகிறது. இந்நகரத்தைச் சுற்றி நிலக்கரி வயல்கள் உள்ளது. இதனால் இந்நகரத்தில் இரும்பாலைகள் மற்றும் அனல்மின் நிலையங்கள் அதிகம் உள்ளது.

## இணைப்புப் பாதைகள்
தேசிய நெடுஞ்சாலை எண் 133 மற்றும் இருப்புப் பாதைகள் கோடா நகரை பிற இந்திய நகரங்களுடன் இணைக்கிறது. கோடா தொடருந்து நிலையத்திலிருந்து ஏப்ரல் 8, 2021 முதல் பாகல்பூர், கயா வழியாக தில்லிக்கு புதிய விரைவுவண்டி துவங்கப்பட்டது. மேலும் ராஞ்சி போன்ற நகரங்களுக்கும் தொடருந்துகள் செல்கின்றன.

## மேற்கோள்கள்

## வெளி இணைப்புகள்
*Godda Administration Website 

பகுப்பு:ஜார்க்கண்ட் மாநிலத்திலுள்ள ஊர்களும் நகரங்களும்
பகுப்பு:கோடா மாவட்டம்
கோடர்மா

**கோடர்மா** (*Kodarma*, also spelled as *Koderma*), இந்தியாவின் ஜார்கண்ட் மாநிலத்தில் நேர் வடக்கில் உள்ள கோடர்மா மாவடத்தின் நிர்வாகத் தலைமையிடமும் பேரூராட்சியும் ஆகும். மாநிலத் தலைநகரான ராஞ்சிக்கு வடக்கில் 164 கிலோ மீட்டர் தொலைவில் கோடர்மா நகரம் உள்ளது. கோடர்மா நகரத்தின் தெற்கில் தன்பாத் நகரம் 80 கிலோ மீட்டர் தொலைவில் உள்ளது.

## மக்கள் தொகை பரம்பல்
2011 இந்திய மக்கள் தொகை கணக்கெடுப்பு படி, 6.47 சதுர கிலோ மீட்டர்  பரப்பளவும், 4337 வீடுகளும் கொண்ட கோடர்மா பேரூராட்சியின் மக்கள் தொகை 24633 ஆகும். அதில் ஆண்கள் 12941 மற்றும் 11692 பெண்கள்  ஆக உள்ளனர். பாலின விகிதம் 1000 ஆண்களுக்கு 903 பெண்கள் வீதம் உள்ளனர். இதன் மக்கள் தொகையில் 6 வயதிற்குட்பட்ட குழந்தைகள் 3853 ஆகவுள்ளனர். இதன் சராசரி  எழுத்தறிவு 80.1% ஆகவுள்ளது. இதன் மக்கள் தொகையில் பட்டியல் சமூகத்தினரும், பட்டியல் பழங்குடியினரும் முறையே 3270 மற்றும் 136 ஆகவுள்ளனர்.  இதன் மக்கள் தொகையில் இந்துக்கள் 18,537, இசுலாமியர் 5872, கிறித்தவர்கள் 152 மற்றும் பிறர் 0.37% ஆகவுள்ளனர்.

## பொருளாதாரம்
தாமோதர் பள்ளத்தாக்கு கழகத்தால் கோடர்மாவில் இயக்கப்படும் 1000 மெகா வாட் திறன் கொண்ட கோடர்மா நிலக்கரி அடிப்படையிலான அனல் மின் நிலையம் இயங்குகிறது.

## மேற்கோள்கள்

பகுப்பு:ஜார்க்கண்ட் மாநிலத்திலுள்ள ஊர்களும் நகரங்களும்
பகுப்பு:கோடர்மா மாவட்டம்
பாகுட்

**பாக்குர் அல்லது பாகுட்** (**Pakur**), இந்தியாவின் ஜார்கண்ட் மாநிலத்தின் வடகிழக்கில் அமைந்த பாகுட் மாவட்டத்ஹின் நிர்வாகத் தலைமையிடம் மற்றும் நகராட்சி ஆகும். மாநில தலைநகரான ராஞ்சிக்கு வடகிழக்கில் 362 கிலோ  மீட்டர் தொலைவிலும், தன்பாத் நகரத்திற்கு வடகிழக்கில் 212 கிலோ மீட்டர் தொலைவிலும் பாகுட் நகரம் அமைந்துள்ளது. பாகுட் நகரம்  பரப்பளவு கொண்டது.இராஜ்மகால் மலைத்தொடர்களில் அமைந்த தாமோதர் பள்ளத்தாக்கில் உள்ள பாகுட் நகரம் கடல் மட்டத்திலிருந்து 12 மீட்டர் உயரத்தில் உள்ளது. இந்நகரத்தில் இராஜ்மகால் நிலக்கரி வயல்கள் அதிகம் உள்ளது.

## மக்கள் தொகை பரம்பல்
2011 இந்திய மக்கள் தொகை கணக்கெடுப்பு படி, 19 வார்டுகளும், 9,333 வீடுகளும் கொண்ட பாகுட் நகராட்சியின் மக்கள் தொகை 45,840 ஆகும். அதில் ஆண்கள் 23,653  மற்றும் பெண்கள்  22,187  ஆக உள்ளனர். பாலின விகிதம் 1000 ஆண்களுக்கு  938  பெண்கள் வீதம் உள்ளனர். இதன் மக்கள் தொகையில் 6 வயதிற்குட்பட்ட குழந்தைகள்  13.86% ஆகவுள்ளனர். இதன் சராசரி  எழுத்தறிவு 77.60% ஆகவுள்ளது. 

இதன் மக்கள் தொகையில் இந்துக்கள் 66.71%, இசுலாமியர் 28.09%, சமணர்கள் 0.25%, கிறித்தவர்கள் 3.12% மற்றும் பிறர் 1.28% ஆகவுள்ளனர்.
## பொருளாதாரம்
இந்நகரத்தின் முதன்மைத் தொழில், நிலக்கரிச் சுரங்கம் மற்றும் கருங்கற்களை இயந்திரங்களில் உடைக்கும் தொழிற்சாலைகள் ஆகும்.

## போக்குவரத்து
இந்நகரத்தில் உள்ள பாகுட் தொடருந்து நிலையம் வழியாக  கொல்கத்தா, தன்பாத், ராஞ்சி, கயா நகரங்களுக்கு தொடருந்துகள் இயங்குகிறது. 
## மேற்கோள்கள்

## வெளி இணைப்புகள்
* Pakur District Administration

பகுப்பு:ஜார்க்கண்ட் மாநிலத்திலுள்ள ஊர்களும் நகரங்களும்
வெந்து தணிந்தது காடு

**வெந்து தணிந்தது காடு** பாகம் I, (*Vendhu Thanindhathu Kaadu*) 2022ஆம் ஆண்டு வெளியான தமிழ்த் திரைப்படமாகும். எழுத்தாளர் ஜெயமோகனின் கதையை அடிப்படையாகக் கொண்ட இத்திரைப்படத்தின் இயக்குநர் கெளதம் வாசுதேவ் மேனன். இத்திரைப்படத்தை ஐசரி கணேசின் வேல்சு பிலிம் இன்டர்நேசனல் தயாரிக்க, உதயநிதி ஸ்டாலின் தனது ரெட் செயன்ட் மூவிசின் மூலம் வெளியிட்டார். மும்பையைச் சேர்ந்த சித்தார்த்து நுனி ஒளிப்பதிவு செய்துள்ளார்.

## நடிகர்கள்
* முத்துவாக சிலம்பரசன் (முத்துவீரன்)
* பாவையாக சித்தி இட்னானி
* முத்துவின் தாயாக ராதிகா சரத்குமார்
* சரவணனாக அப்புக்குட்டி
* சிரீதரனாக நீரஜ் மாதவ்
* நாயகன் திரைப்படத்தில் வரும் ஐயர் கதாபாத்திரமாக டெல்லி கணேஷ்
* படா பாய் கர்சியாக சாரா 
* குட்டி பாயாக மலையாள நடிகர் சித்திக்
* முத்துவின் தங்கையாக ஏஞ்சலினா அபிரகாம்
* துர்காவாக துளசி

## திரை இசை
இப்படத்தின் இசையமைப்பாளர் ஏ. ஆர். ரகுமான் ஆவார். இது, விண்ணைத்தாண்டி வருவாயா,  அச்சம் என்பது மடமையடா ஆகிய திரைப்படங்களின் வரிசையில் கெளதம் மேனன் - ஏ. ஆர். ரகுமான் கூட்டணியில் வெளியாகும் மூன்றாவது திரைப்படம் ஆகும்.

## பாடல்கள்
இப்படத்தின் பாடல் உரிமையை திங்க் மியூசிக் இந்தியா நிறுவனம் பெற்றது. இசை வெளியீட்டு விழா செப்டம்பர் 2, 2022 அன்று நடைபெற்றது.

## மேற்கோள்கள்

## வெளி இணைப்புகள்
* 

பகுப்பு:2022 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:ஏ. ஆர். ரகுமான் இசையமைத்த திரைப்படங்கள்
பகுப்பு:சிலம்பரசன் நடித்த திரைப்படங்கள்
பகுப்பு:கௌதம் மேனன் இயக்கிய திரைப்படங்கள்
பகுப்பு:டெல்லி கணேஷ் நடித்த திரைப்படங்கள்
இலகாரி பள்ளத்தாக்கு வனவிலங்கு சரணாலயம்

**இலகாரி பள்ளத்தாக்கு வனவிலங்கு சரணாலயம்** (*Lakhari Valley Wildlife Sanctuary*) என்பது இந்தியாவின் ஒடிசாவில் உள்ள கஞ்சாம் மாவட்டத்தில் அமைந்துள்ள வனவிலங்கு காப்பகம் ஆகும்.

இந்த வனவிலங்கு சரணாலயம்  பரப்பளவைக் கொண்டுள்ளது. இது கிழக்கு தொடர்ச்சி மலையின் இலகாரி பள்ளத்தாக்கில் அமைந்துள்ளது. இங்குக் காணப்படும் தாவரம் கடலோர *குங்கிலியம் ([[குங்கிலியம்|சோரியா ரோபசுடா]])* காடுகள் மற்றும் கலப்பு இலையுதிர் காடுகள் ஆகியவை அடங்கும். இலகாரி பள்ளத்தாக்கு கிழக்கு மேட்டுநில ஈர இலையுதிர் காடுகள் சுற்றுச்சூழல் பகுதியில் அமைந்துள்ளது.

இச்சரணாலயத்தின் வாயில் அருகே வசிக்கும் கிராம மக்கள், சந்திரகிரி மலைத்தொடருக்கு உட்பட்ட பகுதியில் குறிப்பிடத்தக்க வனவிலங்குகள் எதுவும் இல்லை எனத் தெரிவிக்கின்றனர்.

## மேற்கோள்கள்


பகுப்பு:வனவிலங்குகள் காப்பகங்கள்
பகுப்பு:ஒடிசாவிலுள்ள காணுயிர் காப்பகங்கள்
சுங்கை பத்து

**சுங்கை பத்து** அல்லது சுங்கை பத்து தொல்பொருள் தளம் (ஆங்கிலம்: *Sungai Batu* அல்லது *Sungai Batu Archaeological Site*; மலாய்: *Tapak Arkeologi Sungai Batu*; சீனம்: 双溪峇都考古遗址; ஜாவி: موقع سونغاي باتو الأثري; சயாம்: แหล่งโบราณคดีสุไหงบาตู); என்பது மலேசியா, கெடா, கோலா மூடா மாவட்டத்தில் மெர்போக் கிராமப்புறப் பகுதியில் அமைந்து உள்ள ஒரு தொல்பொருள் தளமாகும்.

இந்தத் தளம் 1-ஆம் - 3-ஆம் நூற்றாண்டுகளுக்கு முந்தைய பல இந்து - பௌத்தக் கோயில்களின் இடிபாடுகளைக் கொண்டுள்ளது. இருப்பினும் இந்தத் தளம் கி.மு. 535 முதல் இங்கு நிலைத்து வருவதாகவும் நம்பப் படுகிறது.

இங்கு கிடைக்கப் பெற்ற மண்பானைகள், மண்சட்டிகள், கப்பல் கம்பங்கள், கப்பல் தூண்கள்; 2600 ஆண்டுகள் பழைமையானவை என்று உறுதிப்படுத்தி இருக்கின்றனர்.

## தள விளக்கம்

சுங்கை பத்து ஆய்வு மையம், சுங்கை பட்டாணி நகரில் இருந்து 30 கி.மீ. தொலைவில் உள்ளது. சுங்கை பத்துவின் மண் சிதைவுகள்; கரியச் சிதைவுகளை மலேசிய அறிவியல் பல்கலைக்கழகத்தின் அனைத்துலக தொல்பொருளியல் ஆய்வுத் துறை (*Centre for Global Archaeological Research of Universiti Sains Malaysia* (**USM**) ஆய்வுகள் செய்து உறுதிபடுத்தி உள்ளது.

இரும்பு ஏற்றுமதியில் ஈடுபட்டு இருந்ததாக நம்பப்படும் வணிகக் கப்பல்கள் இந்தத் தளத்தில் 2000 ஆண்டுகள் புதைந்து கிடப்பதாகவும் தொல்பொருள் ஆராய்ச்சியாளர்கள் கண்டுபிடித்து உறுதிபடுத்தி உள்ளனர்.

### கடாரத்து நாகரிகம்

* 

கடாரத்து நாகரிகம் தென்கிழக்கு ஆசியாவிலேயே மிகப் பழைமையான நாகரிகம் என்றும் ஆசியாவின் பழைமையான நாகரிகங்களில் முதன்மையானது எனவும் அறியப்பட்டு உள்ளது. மலாக்கா வரலாறு; சிங்கப்பூர் வரலாறு; சுமத்திரா ஜாவா வரலாறு; ஆகிய வரலாறுகளைக் காட்டிலும் கடாரத்து வரலாறு என்பது முதன்மையான வரலாறு என வரலாற்று ஆசிரியர்கள் கருதுகின்றனர்.

கம்போடியாவில் உள்ள அங்கோர் வாட்; ஜாவாவில் உள்ள போரோபுதூர் புராதன ஆலயங்களுக்கு முன்னரே கடாரத்து நாகரிகம் உருவாகி விட்டது என்று மலேசிய அறிவியல் பல்கலைக்கழகத்தைச் சேர்ந்த பேராசிரியர் மொக்தார் சைடின் (*Prof Datuk Dr Mokhtar Saidi*) கூறுகிறார்.

 
என்று வாண்டர்பில்ட் மெசோ அமெரிக்கக் கல்விக் கழகத்தின் (*Vanderbilt Institute of Mesoamerica*) ஆர்தர் டெமரெசுட் (*Arthur Demarest*) எனும் கல்வியாளர் கூறுகிறார்.

## தொல்லியல் கண்டுபிடிப்புகள்

கெடா மாநிலத்தில் உள்ள இந்தச் சுங்கை பத்துவில் 4 கி.மீ2 பரப்பளவில் அகழ்வாராய்ச்சிகள் செய்யப்பட்டன. அந்த இடங்களின் அகழ்வாராய்ச்சிக் கண்டுபிடிப்புகளின் மூலமாக, கி.மு. 788-ஆம் ஆண்டிலேயே வரலாற்றுக்கு முந்தைய ஒரு நாகரிகம் அங்கு இருந்தது தெரிய வருகிறது.&nbsp;

சுங்கை பத்துவில் உள்ள தொல்பொருள் தளங்களின் கண்டுபிடிப்பு; அந்தக் காலக்கட்டத்தில் இரும்புத் தாது உருக்குதல்; மற்றும் வர்த்தகத்தில் ஒரு செழிப்பான நிலையில் இருந்ததற்கான சான்றுகளைக் காட்டுகின்றது.

சுங்கை பத்துவின் நாகரிகம் என்பது பண்டைய பண்டைய ரோமாபுரி நாகரிகம் (*Ancient Rome*) நிறுவப் படுவதற்கு முந்தையது. அந்த வகையில் சுங்கை பத்துவின் நாகரிகம் தென்கிழக்கு ஆசியாவின் பழமையான நாகரிகமாக (*Oldest civilization in Southeast Asia*) மாறி உள்ளது.



## மேற்கோள்கள்

## மேலும் காண்க
* கடாரம்
* பூஜாங் பள்ளத்தாக்கு
* கெடா துவா
* கெடா
* கெடா சுல்தானகம்
* இரத்தனகோசின் இராச்சியம்
* மலாக்கா சுல்தானகம்
* ஜொகூர் சுல்தானகம்

## வெளி இணைப்புகள்

பகுப்பு:கெடா வரலாறு
பகுப்பு:மலேசிய வரலாறு
பகுப்பு:மலேசியாவின் தொல்லியற்களங்கள்
பகுப்பு:மலேசிய நகரங்கள்‎
பகுப்பு:கெடா நகரங்கள்‎
பகுப்பு:கோலா மூடா மாவட்டம்
குன்றத்தூர் திருஊரகப் பெருமாள் கோயில்

**திருஊரகப் பெருமாள் கோயில்** என்ற வைணவத் திருக்கோயில், இந்தியா தீபகற்பத்தின் தமிழ்நாடு மாநிலத்தில் காஞ்சிபுரம் மாவட்டத்தின் குன்றத்தூர் ஊரில் அமைந்துள்ளது. மூலவர்: திருஊரகப் பெருமாள். தாயார்: திருவிருந்தவல்லி. மூலவர், மேற்கு நோக்கி, காஞ்சிபுரம் ஊரகப் பெருமாள் சன்னதியை நோக்கும் கருத்தில் கொண்டு எழுந்தருளியுள்ளார். தாயார் கிழக்கு நோக்கி, தனிசன்னதி கொண்டுள்ளார்.

## அமைவிடம்
கடல் மட்டத்திலிருந்து சுமார் 48 மீட்டர் உயரத்தில் அமைந்துள்ள இக்கோயிலின் புவியியல் ஆள்கூறுகள்: 12°59'15.1"N, 80°05'36.7"E (அதாவது, 12.987532°N, 80.093513°E) ஆகும்.
## கோயில் வரலாறு
குலோத்துங்க சோழ மன்னன் குன்றத்தூரை உள்ளடக்கிய பகுதியை ஆண்டு வந்த சமயத்தில், அவனுக்கு தோஷம் ஒன்று உண்டானது. பல தலங்களில் பரிகாரம் செய்தும் பலனில்லை. ஒருநாள் திருமால் அவனது கனவில் முதியவர் வடிவில் தோன்றி, தான் காஞ்சிபுரத்தில் திருஊரகப் பெருமாளாக அருளுவதாகவும், தன்னை அவ்விடத்தில் வந்து வழிபட, தோஷநிவர்த்தி பெறும் என்றும் கூறவே, அதன்படி மன்னன் காஞ்சிபுரம் சென்று, திருஊரகம் என்னும் திவ்ய தேசத்தை அடைந்தான். அங்கு பெருமாள் ஆதிசேஷன் (என்ற நாகம்) வடிவில் இருந்ததைக் கண்டான். அதுவரையில் பெருமாளை முழு உருவத்துடன் பார்த்து வந்த மன்னனுக்குத் தான் சரியான கோயிலுக்குத் தான் வந்திருக்கிறோமா என்ற குழப்பம் ஏற்பட்டது. அன்றிரவு அங்கேயே தங்கி இருந்த மன்னனின் கனவில் தோன்றிய பெருமாள், தானே அத்தலத்தில் ஆதிசேஷன் வடிவில் எழுந்தருளியிருப்பதாக உணர்த்தினார். அதன் பின்னர் ஊரகப் பெருமாளை தரிசித்து தோஷம் நீங்கப் பெற்றான். பெருமாளுக்கு நன்றிக் கடனாக குன்றத்தூரில் உள்ள இத்தலத்தில் கோயில் கட்டினான். பெருமாள் திருப்பதி வெங்கடாசலபதி வடிவில் அவருக்குக் காட்சி கொடுத்ததால், அதே வடிவிலேயே, பெருமாள் நின்ற திருக்கோலத்தில் சிலை வடித்து இங்கு பிரதிஷ்டை செய்து வழிபட்டான். மேலும், சுவாமிக்கு 'திருஊரகப் பெருமாள்' என்று பெயர் சூட்டினான்.
## மற்ற சன்னதிகள்
திருவிருந்தவல்லி தாயார் சன்னதி, கல்யாணராமர் (சீதை, லட்சுமணனும் கூடிய) சன்னதி, ஆஞ்சநேயர் சன்னதி, ஆண்டாள் சன்னதிகளும் இங்கு உள்ளன.
## திருவிழாக்கள்
பங்குனி மாதம் ரோகிணி நட்சத்திரத்தில் சுவாமி தாயார் திருக்கல்யாணம், வைகுண்ட ஏகாதசி அன்று சொர்க்கவாசல் திறப்பு, புரட்டாசி 4-வது சனிக்கிழமை பெருமாள் கருட வாகனத்தில் எழுந்தருளி சேவை, ஆடிப்பூரம், நவராத்திரி, அனுமன் ஜெயந்தி ஆகிய திருவிழாக்கள் சிறப்பாகக் கொண்டாடப்படுகின்றன.
## கோயில் நேரங்கள்
பக்தர்களின் நலனுக்காக, காலை 9 மணி முதல் நண்பகல் 12 மணி வரையிலும், மாலையில் 5.30 மணி முதல் இரவு 8.30 வரையிலும், தரிசனத்திற்காக கோயில் திறந்து வைக்கப்பட்டிருக்கும்.
## மேற்கோள்கள்

பகுப்பு:காஞ்சிபுரம் மாவட்டத்திலுள்ள பெருமாள் கோயில்கள்
பிராணகிதா வனவிலங்கு சரணாலயம்

**பிராணகிதா வனவிலங்கு சரணாலயம்** (*Pranahita wildlife sanctuary*) என்பது இந்தியாவின் தெலங்காணா மாநிலத்தின் மஞ்செரியல் மாவட்டத்தில் (பழைய ஆதிலாபாத் மாவட்டம்) அமைந்துள்ள ஒரு பாதுகாக்கப்பட்ட பகுதியாகும்.

இந்த சரணாலயம் பிராணகிதா ஆற்றின் கரையில் அமைந்துள்ளது. இது மஞ்செரியல் நகரத்திலிருந்து 35 கி.மீ. தொலைவில் உள்ளது. இது புல்வாய் மற்றும் 20க்கும் மேற்பட்ட ஊர்வன, 50க்கும் மேற்பட்ட பறவை இனங்கள், 40க்கும் மேற்பட்ட பாலூட்டிகளுக்குப் பிரபலமானது.

## வரலாறு
பிராணகிதா 13 மார்ச் 1980-ல் நிறுவப்பட்டது. இதன் பரப்பளவு 136.02 சதுர கி.மீ.  ஆகும். பிராணகிதா தெற்கு வெப்பமண்டல உலர் இலையுதிர் காடுகள், உலர்ந்த புதர் காடு மற்றும் புல்வெளிகள் நிறைந்தது.

## பார்வை நேரம்
நவம்பர் முதல் ஏப்ரல் வரை இந்த இடத்தைப் பார்வையிடச் சிறந்த நேரம் ஆகும். மஞ்செரியல் மற்றும் சென்னூரில் வன ஓய்வு இல்லம் உள்ளது. காற்றின் வெப்பநிலை 15 முதல் 40 பாகை செல்சியசு வரை மாறுபடும்.

## அணுகல்
**சாலை வழியாக:**

ஐதராபாத் - கரீம்நகர் - மஞ்சேரியல் - 258 கி.மீ. தொலைவில் ஐதராபாத்திலிருந்து

**தொடர்வண்டி மூலம்:**

ஐதராபாத் முதல் மஞ்சேரியல் – 236 கி.மீ. தூரப் பயணம்

**வானூர்தி மூலம்:**

அருகிலுள்ள வானூர்தி நிலையம் - இராசிவ் காந்தி பன்னாட்டு வானூர்தி நிலையம், ஐதராபாத்

## மேற்கோள்கள்

பகுப்பு:ஆதிலாபாத் மாவட்டம்
பகுப்பு:Coordinates on Wikidata
பகுப்பு:வனவிலங்குகள் காப்பகங்கள்
நிலைக்கண்ணாடிச் சோதனை

**நிலைக்கண்ணாடிச் சோதனை** (mirror test) என்பது ஒரு விலங்கிற்கு காட்சி சுய இனங்காணும் திறன் உள்ளதா என்பதை அறிய 1970-ம் ஆண்டில் அமெரிக்க உளவியலாளர் கோர்டன் கேலப் ஜூனியரால் உருவாக்கப்பட்ட ஒரு நடத்தை நுட்பமாகும். இது **மதிப்பெண் சோதனை** என்றும் **நிலைக்கண்ணாடி சுய-அடையாளம் காணும் சோதனை** (mirror self-recognition [MSR] test) என்றும் **சிவப்புப் புள்ளி நுட்பம்** என்றும் **ரூஜ் சோதனை** என்றும் அழைக்கப்படுகிறது. நிலைக்கண்ணாடிச் சோதனை என்பது உடலியங்கியல்சார் மற்றும் அறிதிற சுய விழிப்புணர்வை அளவிடுவதற்கான பாரம்பரிய முறையாகும். இவ்வாறாயினும், விலங்குகள் நிலைக்கண்ணாடிச் சோதனையால் அளவிடப்படாத வழிகளில் கூட சுய அறிவைக் கொண்டிருக்க வல்லவை என்பது தற்போது ஏற்றுக்கொள்ளப்பட்டுள்ளது. விலங்குகள் அவற்றின் சொந்த ஓசைகளையும் வாசனைகளையும் தங்களத இனத்தைச் சேர்ந்த பிற விலங்குகளின் ஓசைகளிலிருந்தும் வாசனைகளிலிருந்தும் வேறுபடுத்துதல் இதற்கொரு எடுத்துக்காட்டாகும்.

வழக்கமாக நிலைக்கண்ணாடிச் சோதனையில், ஒரு விலங்கு மயக்கமருந்து கொடுக்கப்பட்டு பின்னர் அதன் உடலில் அதனால் பார்க்க முடியாத ஒரு பகுதியில் வர்ணம் பூசப்பட்டோ அல்லது அடையாள ஒட்டுக் காகிதம் ஒட்டப்பட்டோ குறிக்கப்படுகிறது. மயக்க மருந்திலிருந்து அந்த விலங்கு மீளும்போது, ​​​​அதற்கு ஒரு நிலைக்கண்ணாடி அணுகல் வழங்கப்படுகிறது (அதாவது அந்த விலங்கின் அருகில் ஒரு நிலைக்கண்ணாடி வைக்கப்படுகிறது). அந்தக் கண்ணாடியில் தனது பிரதிபலிப்பினை சிறிது நேரம் அலசிய பின்னர் அந்த விலங்கு தன்னுடலில் குறிக்கப்பட்ட அந்த அடையாளத்தைத் கண்ணாடியில் பார்த்துத் தொட்டால், கண்ணாடியில் கண்ட பிரதிபலிப்பினை வேறெரு விலங்காகக் கருதாது அது தனது பிம்பத்தினுடையது தான் என்பதை அந்த விலங்கு உணர்கிறது என்பதற்கான அறிகுறியாக ஆராய்ச்சியாளர்களால் எடுத்துக் கொள்ளப்படுகிறது.

விலங்கினங்களில் மிக சில இனங்கள் மட்டுமே நிலைக்கண்ணாடிச் சோதனையில் தேர்ச்சி பெற்றுள்ளன என்பது குறிப்பிடத்தக்கது. இவற்றில் பெரிய மனிதக் குரங்கு இனங்கள், ஒரு ஆசிய யானை, திருக்கை மீன்கள் (ray), டால்பின்கள், ஓர்க்கா திமிங்கலம் (orca), யூரேசியன் மாக்பி (Eurasian magpie) பறவை, மற்றும் கிளீனர் ராஸ்ஸே (cleaner wrasse) மீன் ஆகிய விலங்கினங்கள் அடங்கும். பல வகையான குரங்குகள், ராட்சத பாண்டாக்கள் மற்றும் கடல் சிங்கங்கள் உட்பட பல்வேறு வகையான விலங்கினங்கள் இந்த நிலைக்கண்ணாடிச் சோதனையில் தோல்வியடைவதாகக் கண்டறியப்பட்டுள்ளது.

## இவற்றையும் பார்க்க
* அறிதிறன்
* உணர்வு நிலை
* விழிப்புணர்வு
* சுயவிழிப்புணர்வு
* விலங்கு உணர்வு நிலை

## உசாத்துணை

## வெளியிணைப்புகள்
* List of animals who passed the mirror test and promising candidates on animalcognition.org
* The World First Self-Aware Robot and the Success of Mirror Image Cognition (Lecture at the Karlsruhe University and the Munich University, Germany), 8 November 2006.
* Elephants pass mirror test of self-awareness (The Guardian)
* Elephants' jumbo mirror ability (BBC News)
* 
* Elephants see themselves in the mirror (Newscientist.com with video)
* Can a robot pass the mirror test? – Raúl Arrabales Moreno, 2010-01-08
* 

பகுப்பு:நரம்புசார் உளவியல்
பகுப்பு:அறிதிறன்
பகுப்பு:அறிதிற அறிவியல்
பகுப்பு:விலங்கியல்
காட்வா

**கார்வா** அல்லது  **காட்வா** (**Garhwa**), இந்தியாவின் ஜார்கண்ட் மாநிலத்தின் வடமேற்கில் அமைந்த காட்வா மாவட்டத்தின் நிர்வாகத் தலைமையிடம் மற்றும் நகராட்சி ஆகும். மாநிலத் தலைநகரான ராஞ்சியிலிருந்து 165 கிலோ மீட்டர் தொலைவில் கார்வா நகரம் உள்ளது. இதன் அருகில் அமைந்த தொடருந்து நிலையம் 10 கிலோ மீட்டர் தொலைவில், பலாமூவில் உள்ள கார்வா ரோட்டில் அமைந்துள்ளது. இது கிழக்கு மத்திய இரயில்வேயில் அமைந்துள்ளது. தில்லி, கொல்கத்தா, ராஞ்சி, கயா, பாட்னா, லக்னோ, ஜபல்பூர், போபால், வாரணாசி, கோட்டா போன்ற  நகரங்களுக்குச் செல்லும் அனைத்து விரைவு வண்டிகளும் மற்றும் பாசஞ்சர் வண்டிகளும் கார்வா ரோடு தொடருந்து நிலையத்தில் நின்று செல்லும்.

## மக்கள் தொகை பரம்பல்
2011 இந்திய மக்கள் தொகை கணக்கெடுப்பு படி, 20 வார்டுகளும், 8,635 வீடுகளும் கொண்ட கார்வா நகராட்சியின்  மக்கள் தொகை 46,059 ஆகும். அதில் ஆண்கள்  மற்றும் பெண்கள்  ஆக உள்ளனர். பாலின விகிதம் 1000 ஆண்களுக்கு  892 பெண்கள் வீதம் உள்ளனர். இதன் மக்கள் தொகையில் 6 வயதிற்குட்பட்ட குழந்தைகள்  6736 ஆகவுள்ளனர். இதன் சராசரி  எழுத்தறிவு 80.6%  ஆகவுள்ளது. இதன் மக்கள் தொகையில் பட்டியல் சமூகத்தினரும், பட்டியல் பழங்குடியினரும் முறையே 5,740 மற்றும் 1,204 ஆகவுள்ளனர்.

இதன் மக்கள் தொகையில் இந்துக்கள் 79.06%, இசுலாமியர் 20.22%, கிறித்தவர்கள் 0.56%) மற்றும் பிறர் 0.15% ஆகவுள்ளனர்.
## மேற்கோள்கள்

## வெளி இணைப்புகள்
*Garhwa District's webpage

பகுப்பு:ஜார்க்கண்ட் மாநிலத்திலுள்ள ஊர்களும் நகரங்களும்
காட்வா மாவட்டம்
லாத்தேஹார்

**லோத்தேஹார்** (**Latehar**), இந்தியாவின் ஜார்கண்ட் மாநிலத்தில் மேற்கில் அமைந்த லாத்தேஹார் மாவட்டத்தின் நிர்வாகத் தலைமையிடம் மற்றும் பேரூராட்சி ஆகும். இந்நகரம் மாநிலத் தலைநகரான ராஞ்சிக்கு வடமேற்கில் 107 கிலோ மீட்டர் தொலைவில் உள்ளது. மலைக்காடுகள் சூழ்ந்த லோத்தேஹார் நகரத்தைச் சுற்றிலும் கனிம வளங்கள் நிறைந்தது. இந்நகரத்தைச் சுற்றிலும் லோஹர்தக்கா, கும்லா, மேதினிநகர், சத்திரா போன்ற நகரங்கள் உள்ளது. இந்நகரத்தின் 25% மக்கள் பட்டியல் சமூகத்தினர் ஆவார். ஜார்கண்ட் மாநிலத்தின் இரண்டாவது பெரிய அருவி இந்நகரத்தில் உள்ளது. இந்நகரம் கடல் மட்டத்திலிருந்து 387 மீட்டர் (1,270 அடி) உயரத்தில் உள்ளது.
  
## மக்கள் தொகை பரம்பல்
2011 இந்திய மக்கள் தொகை கணக்கெடுப்பு படி, 13.42 எக்டேர்  பரப்பளவும்,  5315 வீடுகளும் கொண்ட லோத்தேஹார் பேரூராட்சியின் மொத்த மக்கள் தொகை 26,981  ஆகும். அதில் ஆண்கள் 14152  மற்றும் பெண்கள் 12829  ஆக உள்ளனர். பாலின விகிதம் 1000 ஆண்களுக்கு 907 பெண்கள் வீதம் உள்ளனர். இதன் மக்கள் தொகையில் 6 வயதிற்குட்பட்ட குழந்தைகள்  ஆகவுள்ளனர். இதன் சராசரி  எழுத்தறிவு 77.85% ஆகவுள்ளது. இதன் மக்கள் தொகையில் பட்டியல் சமூகத்தினரும், பட்டியல் பழங்குடியினரும் முறையே 5168 மற்றும் 1436 ஆகவுள்ளனர். 
இதன் மக்கள் தொகையில் இந்துக்கள் 20,800, இசுலாமியர் 4,387, கிறித்தவர்கள் 984 மற்றும் பிறர் 810 பேராக உள்ளனர்.
## பொருளாதாரம்
இந்நகர மக்கள் மலைவளம், காட்டு வளம், கனிம வளம் மற்றும் வேளாண்மையை நம்பி வாழ்கின்றனர். இங்குள்ள மலைக்காடுகளிலிருந்து கிடைக்கும் காட்டு வளங்களான தேன், மூலிகைச் செடிகளைச் சேகரித்து விற்பனை செய்கின்றனர். மேலும் இப்பகுதியில் உள்ள நிலக்கரிச் சுரங்களில் வேலை செய்கின்றனர்.இங்கு எஸ்ஸார் நிறுவனத்தின் 1800 மெகா வாட் திறன் கொண்ட நிலக்கரி அடிப்படையிலான அனல் மின் நிலையம் இயங்குகிறது.

## கல்வி
* செயிண்ட் ஜோசப் மேல்நிலைப் பள்ளி
* லோத்தேஹார் பொதுப் பள்ளி
* லோத்தேஹார் கலை & அறிவியல் கல்லூரி
## மேற்கோள்கள்

## வெளி இணைப்புகள்
* Latehar district website
* Latehar travel guide and maps

பகுப்பு:ஜார்க்கண்ட் மாநிலத்திலுள்ள ஊர்களும் நகரங்களும்
பகுப்பு:லாத்தேஹார் மாவட்டம்
ஆண்டிலோப்

**ஆண்டிலோப்** என்பது தெற்காசியாவின் ***புல்வாய்*** என்ற முறுக்கப்பட்ட ஒற்றை கொம்பு உயிரினங்களைக் கொண்ட  போவிட் பேரினமாகும். இதில் அழிந்துபோன இரண்டு சிற்றினங்களும் அறியப்படுகின்றன.

பல புதைபடிவ மிருகங்கள் இந்த பேரினத்தில் சேர்க்கப்பட்டுள்ளன. ஆனால் பின்னர் இவை புதிய வகைகளில் வைக்கப்பட்டுள்ளன. எடுத்துக்காட்டாக, முன்பு *ஆண்டிலோப் பிளானிகோரிசு* என அறியப்பட்ட சிற்றினம் இப்போது அதன் சொந்த பேரினமான *நிசிடோர்கசில்* வைக்கப்பட்டுள்ளது.

## மேற்கோள்கள்

பகுப்பு:பாலூட்டிப் பேரினங்கள்
கெமிட்ராகசு

***கெமிட்ராகசு*** என்பது போவிட்சு குடும்பப் பேரினமாகும். இது தற்போது இமயமலை வரையாடு என்ற ஒற்றை சிற்றினத்தைக் கொண்டுள்ளது. அழிந்துபோன இரண்டு இனங்கள் பிலிசுடோசின் காலத்திலிருந்து அறியப்படுகின்றன.

அரேபிய வரையாடு மற்றும் நீலகிரி வரையாடு ஒரு காலத்தில் *கெமிட்ராகசில்* சேர்க்கப்பட்டன. ஆனால் பின்னர் இவை இவற்றின் வகைப்பாடு மாற்றியமைக்கப்பட்டன.

## மேற்கோள்கள்

பகுப்பு:பாலூட்டிப் பேரினங்கள்
கெமிட்ராகசு செட்ரென்சிசு

***கெமிட்ராகசு செட்ரென்சிசு*** என்பது பிரான்சு மற்றும் ஐபீரியமூவலந்தீவில் அறியப்பட்ட போவிட் பேரினத்தின் அழிந்துபோன சிற்றினமாகும்.

*கெமிட்ராகசின்* மற்ற சிற்றினங்கள் ஐரோப்பாவில் அழிந்துபோன *கெமிட்ராகசு போனலி* மற்றும் வாழும் இமயமலை வரையாடு ஆகும். *கெ.செட்ரென்சிசு* தனது இரண்டு நெருங்கிய உறவினர்களுக்கு இடையே உள்ள இடைநிலை அம்சங்களைக் கொண்டுள்ளது. மேலும் இது *கெ.போனலி*யிலிருந்து தோன்றியிருக்கலாம்.

## மேற்கோள்கள்


பகுப்பு:அற்றுவிட்ட இனங்கள்
பகுப்பு:பாலூட்டிகள்
கோழி வளர்ப்பு மற்றும் மேலாண்மை கல்லூரி, ஒசூர்

**கோழி வளர்ப்பு மற்றும் மேலாண்மை கல்லூரி** (*college of poultry production and management, Hosur*) என்பது கிருஷ்ணகிரி மாவட்டம் ஒசூரில் தமிழக அரசால் நடத்தப்படும் கோழி வளர்ப்பு மற்றும் மேலாண்மை கல்லூரியாகும். இக்கல்லூரி தமிழ்நாடு கால்நடை மருத்துவ அறிவியல் பல்கலைக்கழகத்தின் உறுப்புக் கல்லூரி ஆகும். இக்கல்லூரி 8, ஆகத்து, 2011 ஆம் ஆண்டு தமிழக அரசால் துவக்கப்பட்டது. 2011-12 கல்வியாண்டுக்கான மாணவர் சேர்க்கை நடத்தப்பட்டது. இக்கல்லூரியின் வளாகம் 80 ஏக்கர் பரப்பளவைக் கொண்டுள்ளது. இக்கல்லூரி வளாகம் ஒசூர் மத்திகிரியில் உள்ள மாவட்ட கால்நடை பண்ணை வளாகத்தில் உள்ளது. இக்கல்லூரியில் ஆண்டுக்கு 40 மாணவர்களை சேர்க்கப்பட்டு பயிற்றுவிக்கப்படுகின்றனர்.

இக்கல்லூரியில் இளங்கலை தொழில் நுட்பம் (கோழியின தொழில்நுட்பம்) பாடமானது நான்கு ஆண்டு படிப்பாக பயிற்றுவிக்கப்படுகிறது. மாணவர்கள் ஒற்றைச் சாளர முறையில் சேர்க்கப்படுகின்றனர். 

## இதனையும் காண்க
* தமிழ்நாடு அரசு கலை மற்றும் அறிவியல் கல்லூரிகள் பட்டியல்
* கிருட்டிணகிரி மாவட்டத்திலுள்ள கல்வி நிலையங்கள்

## மேற்கோள்கள்

பகுப்பு:கிருஷ்ணகிரி மாவட்ட பல்கலைக்கழகங்களும் கல்லூரிகளும்
பகுப்பு:ஒசூர்
போனல் வரையாடு

***கெமிட்ராகசு போனலி***, **போனல் வரையாடு** (*Hemitragus bonali*), ஐரோப்பாவின் பிலிசுடோசின் மற்றும் காக்கசஸ் மலைப் பகுதியிலிருந்து அழிந்துபோன போவிட் சிற்றினமாகும்.

போனல் வரையாடு மிக சமீபத்திய எச்சங்கள் 298,000 ± 55,000 ஆண்டுகள் வரையிலான அடுக்குகளில் காணப்பட்டன. போனல் வரையாடு, அழிந்துபோன மற்றொரு ஐரோப்பிய வரையாடு சிற்றினமான *கெமிட்ராகசு செட்ரென்சிசுடன்* நெருங்கிய தொடர்புடையது (மற்றும் மூதாதையராக இருக்கலாம்).

## மேற்கோள்கள்

பகுப்பு:அற்றுவிட்ட இனங்கள்
பகுப்பு:பாலூட்டிகள்
லோஹர்தக்கா

**லோஹர்தக்கா** (**Lohardaga**), இந்தியாவின் ஜார்கண்ட் மாநிலத்தின் மத்திய மேற்கில் அமைந்த லோஹர்தக்கா மாவட்டத்தின் நிர்வாகத் தலமையிடம் மற்றும் நகராட்சி ஆகும். இது மாநிலத் தலைநகரான ராஞ்சிக்கு மேற்கில் கிலோ மீட்டர் தொலைவில் உள்ளது. இந்நகரம் கடல் மட்டத்திலிருந்து 647&nbsp;மீட்டர் (2122&nbsp;அடி) உயரத்தில் உள்ளது.

## பொருளாதாரம்
லோஹர்தக்கா நகரத்தைச் சுற்றிலும் பாக்சைடு (அலுமினியம்)  கனிமச் சுரங்கங்களிலிருந்து அதிக அளவில் வெட்டி எடுக்கப்படுகிறது.
## மக்கள் தொகை பரம்பல்
2011 இந்திய மக்கள் தொகை கணக்கெடுப்பு படி, 22 வார்டுகளும், 11,102 வீடுகளும் கொண்ட லோஹர்தக்க நகராட்சியின் மக்கள் தொகை 57,411 ஆகும். அதில் ஆண்கள் 29,374  மற்றும் பெண்கள் 28,037 ஆக உள்ளனர். பாலின விகிதம் 1000 ஆண்களுக்கு  926 பெண்கள் வீதம் உள்ளனர். இதன் மக்கள் தொகையில் 6 வயதிற்குட்பட்ட குழந்தைகள்  13.69% ஆகவுள்ளனர். இதன் சராசரி  எழுத்தறிவு 85.37%   ஆகவுள்ளது. இதன் மக்கள் தொகையில் இந்துக்கள் 46.46%, இசுலாமியர் 29.29%, கிறித்தவர்கள் 5.21% மற்றும் பிறர் 19.05%  ஆகவுள்ளனர்.

## மேற்கோள்கள்

## வெளி இணைப்புகள்
* Travel guide and maps of Lohardaga district
* Government website for Lohardaga District

பகுப்பு:ஜார்க்கண்ட் மாநிலத்திலுள்ள ஊர்களும் நகரங்களும்
பகுப்பு:லோஹர்தக்கா மாவட்டம்
சத்ரா

**சத்ரா** (**Chatra**), இந்தியாவின் ஜார்கண்ட் மாநிலத்தின் வடக்கில் உள்ள சத்ரா மாவட்டத்தின் நிர்வாகத் தலைமையிடம் மற்றும் பேரூராட்சி ஆகும். இது மாநிலத் தலைநகரான ராஞ்சிக்கு வடமேற்கே 142 கிலோ மீட்டர் தொலைவில் உள்ளது. கடல் மட்டத்திலிருந்து 450 மீட்டர் உயரத்தில் அமைந்த சத்ரா நகரம் மலைக்காடுகளால் சூழ்ந்தது. சத்ரா மாவட்டத்தில் பல அருவிகள் உள்ளது. 2021-ஆம் ஆண்டில் 660 மெகா வாட் திறன் கொண்ட 3 அனல் மின் நிலையங்கள் சத்ராவில் நிறுவப்பட்டது. சத்ரா மாவட்டத்தில் மத்திய நிலக்கரி வயல்களின்,  பரப்பளவு சத்ரா மாவட்டதில் உள்ளது.

## மக்கள் தொகை பரம்பல்
2011 இந்திய மக்கள் தொகை கணக்கெடுப்பு படி, 22 வார்டுகளும், 8,402 வீடுகளும் கொண்ட  சத்ரா நகராட்சியின்  மக்கள் தொகை 49,985 ஆகும். அதில் ஆண்கள் 26,555  மற்றும் பெண்கள்  23,430  ஆக உள்ளனர். பாலின விகிதம் 1000 ஆண்களுக்கு 882 பெண்கள் வீதம் உள்ளனர். இதன் மக்கள் தொகையில் 6 வயதிற்குட்பட்ட குழந்தைகள்  7800 ஆகவுள்ளனர். இதன் சராசரி  எழுத்தறிவு 80% ஆகவுள்ளது. இதன் மக்கள் தொகையில் பட்டியல் சமூகத்தினரும், பட்டியல் பழங்குடியினரும் முறையே 6,603 மற்றும் 439 ஆகவுள்ளனர். 

இதன் மக்கள் தொகையில் இந்துக்கள் 67.33%, இசுலாமியர் 31.63%, கிறித்தவர்கள் 0.32% மற்றும் பிறர் 0.71 % ஆகவுள்ளனர்.
## போக்குவரத்து
தேசிய நெடுஞ்சாலைகள் எண் 22 மற்றும் 522 சத்ரா நகரத்தின் வழியாகச் செல்கிறது.  
## கல்வி
சத்ரா அரசு கலை அறிவியல் கல்லூரி 1961-இல் நிறுவப்பட்டது. 

## மேற்கோள்கள்

பகுப்பு:ஜார்க்கண்ட் மாநிலத்திலுள்ள ஊர்களும் நகரங்களும்
சத்ரா மாவட்டம்